31996R2153
L 289/1
JURNALUL OFÍCIAL AL UNIUNII EUROPENE
REGULAMENTUL (CE) NR. 2153/96 AL CONSILIULUI
din 25 octombrie 1996
de modificare a Regulamentului (CEE) nr. 2454/93 al Comisiei de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (1), în special articolul 249,
având în vedere propunerea Comisiei,
întrucât, în baza articolului 361, nivelul garanției globale în tranzitul comunitar extern, stabilit la minimum 30 % din taxe și alte impuneri exigibile, nu asigură în toate cazurile recuperarea resurselor proprii în caz de fraudă; întrucât, în consecință, este recomandabil să se crească acest nivel la 100 %, ca o regulă generală, cu excepția cazurilor specificate;
întrucât Regulamentul (CEE) nr. 2454/93 al Comisiei (2) trebuie modificat,
ADOPTĂ PREZENTUL REGULAMENT:
Articolul 1
Articolul 361 din Regulamentul (CEE) nr. 2454/93 se modifică după cum urmează:
1.
Alineatul (1) se înlocuiește cu următorul text:
„(1) Suma garanției globale se stabilește la 100 % din drepturi și alte impuneri exigibile, cu o limită minimă de 7 000 de ECU, în conformitate cu dispozițiile alineatului (4), cu excepția cazurilor menționate la alineatul (2).
(2) Autoritatea vamală poate stabili suma garanției globale la cel puțin 30 % din drepturi și alte impuneri exigibile, cu o limită minimă de 7 000 de ECU, în conformitate cu dispozițiile alineatului (4), dacă:
-
operatorul a îndeplinit periodic, pe parcursul a doi ani, operațiunile de tranzit sub regim de garanție globală;
-
acesta nu și-a încălcat obligațiile în timpul acestei perioade;
-
respectiva garanție redusă acoperă cel puțin suma datoriilor vamale;
-
mărfurile nu sunt cuprinse în anexa 52 și nu sunt excluse de la garanția globală.
(3) Excepția prevăzută de alineatul (2) nu se aplică în cazul în care nu se mai întrunesc condițiile la care se face referire.”
2.
Alineatele (2) și (3) devin alineatele (4) și respectiv (5).
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 25 octombrie 1996.